Հեղինակն այսպես մանրամասն ներկայացնում է Քղիի և՛ աշխարհագրությունը, և՛ պատմությունը։ Իսկ հերթական էջը թերթելով՝ բացվում է Քղիի տարածաշրջանի քարտեզը՝ 1914 թվագրությամբ՝ շեն ու ծաղկուն բնակավայրերի մատնանշումով։ Այդ ամենը հայոց ցեղասպանությունից առաջ էր։ Այդ ժամանակ Քղին հիմնականում բնակեցված էր հայերով։ Հայը հողագործ էր ու անասնապահ, կարողանում էր իր տունուտեղը շեն պահել։ Ուշագրավ է շարադրանքի շարունակությունը՝ «Քղի գավառի գյուղերը և հայ բնակչության վիճակագրությունը»։